הוועדה המשותפת לוועדת החינוך ולוועדת העלייה לדיון בהצעת חוק הרשות לשימור מורשת ישראל, כנסת 19, פרוטוקול מספר 3, 2014-07-13 13:00

עמרם מצנע: אנחנו נעסוק בדברים החשובים באמת.

עמרם מצנע: אנחנו מתחילים את הדיון בהצעת חוק הרשות לשימור המורשת של עדות ישראל.

עמרם מצנע: בדיון הקודם עברנו על החוק והיה צורך לעשות כמה תיקונים.

עמרם מצנע: משרד התרבות היה צריך לבחון כמה ניסוחים ואני מציע שנעבור מהתחלה כדי לראות מה הם התיקונים.

<עידו בן יצחק: התיקון הראשון הוא בסעיף שכבר אושר, בסעיף 4.

<דינה בראון: סליחה, יש לי הערה לסעיף 2.

<עידו בן יצחק: סעיף 2 אושר.

עמרם מצנע: סעיף 2 אושר.

<דינה בראון: ואמרנו שצריך להוסיף שם הגדרה של הספרייה הלאומית.

<עידו בן יצחק: אין צורך בהגדרה של הספרייה הלאומית.

<עידו בן יצחק: הספרייה הלאומית אינה מוגדרת באף חוק אחר.

<עידו בן יצחק: כאשר כתוב הספרייה הלאומית, יודעים מי זאת הספרייה הלאומית.

<עידו בן יצחק: זה עניין של נוסח.

<דינה בראון: במה זה שונה?

עמרם מצנע: גברתי, סעיפים 1, 2 ו-3 אושרו.

<דינה בראון: כן, אבל נאמר לי בדיון הקודם.

עמרם מצנע: אני הייתי בדיון הקודם.

<דינה בראון: נאמר לי בדיון הקודם שככל שצריך הגדרה לסעיף 2, יחזרו לסעיף.

עמרם מצנע: אבל לא צריך.

עמרם מצנע: ספרייה לאומית זה דבר שיש לו הגדרה.

עמרם מצנע: הוא קיים.

<דינה בראון: במה זה שונה מיד יצחק בן-צבי?

<עידו בן יצחק: אני לא יודע במה זה שונה מיד יצחק בן-צבי, אבל אני כן יודע שהספרייה הלאומית אינה מוגדרת באף חוק אחר ואילו יד יצחק בן-צבי כן מוגדרת.

<דינה בראון: היא מוגדרת בחוק הספרייה הלאומית.

עמרם מצנע: סעיף 4.

עמרם מצנע: אנחנו ממשיכים.

<עידו בן יצחק: לסעיף 4.

<עידו בן יצחק: מבקש משרד התרבות והספורט למחוק את סעיף קטן (ה) שאושר.

<עידו בן יצחק: זה תיקון שנובע מהתיקון המרכזי יותר בסעיף 9 שנוגע לתפקידי הרשות.

<הדס פרבר: אני מבינה שהנושא הזה נדון בוועדה ונערכה לגביו בדיקה.

<הדס פרבר: אנחנו החלטנו שאנחנו לא מעוניינים שהרשות תתמוך במוסדות ציבור, התפקיד הזה הוא התפקיד של המשרד והיא תעסוק בתפקידים האחרים שמנויים בסעיף 4.

עמרם מצנע: זה שינוי מהותי.

שמעון אוחיון: מה זה מוסדות ציבור?

<הדס פרבר: אלה גופים שאינם פועלים למטרות רווח.

<הדס פרבר: כעיקרון, דרך המלך היא שתאגידים לפי חוק אינם עוסקים בחלוקת תמיכות.

<הדס פרבר: זה שזה הוכנס לכחול, זה היה חריג.

<הדס פרבר: אנחנו מבקשים לחזור לדרך המלך, לבוא ולומר שהגוף הזה עושה מה שעושים גופים אחרים דומים – תיעוד, הנגשה, איסוף מידע, יצירת הכרות -0 אבל לא חלוקת תמיכות.

שמעון אוחיון: מה עם מוסדות ציבור וארגונים שנתמכו עד עכשיו?

<הדס פרבר: הם ימשיכו להיתמך על ידי משרד התרבות והספורט לפי המבחנים של משרד התרבות והספורט.

<הדס פרבר: אין שינוי.

<הדס פרבר: הגופים האלה לא נפגעים כי הם ממשיכים להיתמך על ידינו.

<הדס פרבר: לא יהיה מקור נוסף מכספי הציבור שזאת הרשות.

<הדס פרבר: הם יפנו אך ורק לגוף אחד שזה משרד התרבות והספורט.

שמעון אוחיון: אני הבנתי שכאשר היה מדובר על הגוף החדש, הוא יקבע את התבחינים ויעשה וכולי.

שמעון אוחיון: אני רואה שמחקתם את זה.

<הדס פרבר: נכון.

<הדס פרבר: ברגע שהוא לא קובע תמיכות, הוא גם לא צריך לקבוע.

שמעון אוחיון: זה מהפך.

שמעון אוחיון: זה משהו חדש לגמרי.

שמעון אוחיון: אני לא יודע מה להגיד לך.

שמעון אוחיון: זה משהו חדש.

<שמעון אלקבץ: בדיון הקודם אנחנו הצפנו את החשש של סעיף 4 על מרכיב התמיכה.

<שמעון אלקבץ: ביקשנו להחזיר את זה לדיון במשרד.

<שמעון אלקבץ: קיימנו מספר דיונים ובסופו של יום אנחנו סבורים במשרד התרבות, מינהל התרבות, על דעת השרה, שדרך המלך להמשיך לתמוך בעשרות גופי המורשת שנתמכים עשרות בשנים על ידי המחלקה - - -

שמעון אוחיון: הם ישבו עם הקולנוע והם ישבו עם כל הגופים האחרים, עם התיאטרון ועם מוסדות אחרים שמעניין אותם היום משהו אחר, המבנה שלהם הוא אחר, האג'נדה שלהם היא אחרת והם יצטרכו להתמודד עם הסיפור הזה?

<שמעון אלקבץ: זה לא סותר.

שמעון אוחיון: אם אנחנו מקימים רשות למורשת קהילות ישראל, לעדות ישראל, חשבתי שאותם גופים מצומצמים נתמכים שמטפחים את מורשת קהילות ישראל, זה יהיה שולחנם והם לא יצטרכו להתמודד לא מול קולנוע ולא יפריעו ליצירה כזאת ואחרת.

<שמעון אלקבץ: אבל אין קשר בכלל.

<שמעון אלקבץ: המועצה למורשת תשמש כגוף המרכזי וכגוף העליון לתחום מורשת ישראל.

<שמעון אלקבץ: היא זאת שתוכל לייצר את אמות המידה, היא זאת שתוכל להעביר המלצות לרשות, היא תוכל להחליט על מחקרים, היא תוכל להוביל פרויקטים.

<שמעון אלקבץ: אין שום קשר לקולנוע.

<שמעון אלקבץ: גופי התרבות שנתמכים היום בתחומי המורשת, אין להם שום נגיעה למועצת הקולנוע שנתמכת על ידי חוק אחר בכלל, שלא לדבר על המוזיאונים והספריות הציבוריות.

<שמעון אלקבץ: יש הפרדה מוחלטת.

שמעון אוחיון: חבל על הוויכוח.

שמעון אוחיון: אתה יודע שהגופים הללו עוסקים בזה.

עמרם מצנע: אני חושב שאתם מעקרים את החוק מלב העניין שלו.

עמרם מצנע: החוק הזה נולד כתוצאה מריבוי של ארגונים העוסקים במורשת ישראל - - -

שמעון אוחיון: שביקשו חוק לעצמם.

עמרם מצנע: היו כמה חוקים לחלק וביקשו חוקים נוספים.

עמרם מצנע: מרגע שהייתה הבנה שהפתרון הניהולי הנכון של העניין הוא להכניס את הכול תחת גוף אחד, לקחת ממנו את היכולת שלו לתמוך בגופים השונים שימשיכו לחיות רק בלי חוק ועמותות – אני לא מדבר על קולנוע אלא על עמותה של יוצאי לוב, יוצאי מרוקו וכולי – הרי חוסר היכולת שלו להמשיך לתמוך בהם מתקציב מרכזי, כשהוא עושה את שיקול הדעת, הוא מעקר את העניין מתוכן.

עמרם מצנע: כל אחד ימשיך לרצות את החוק שלו כאשר בחוק יש לו אפשרות כאילו להגיש בקשות ולקבל כסף ולכן כמשרד תרבות תצטרכו לעסוק בים של בקשות, במקום לומר שיש כאן תקציב מרכזי אחד, אנחנו נתנו אותו לנושא המורשות וכל אחד מהארגונים יפנה למועצה הציבורית הזאת.

<שמעון אלקבץ: אדוני היושב ראש, חבר הכנסת אוחיון הזכיר את הקולנוע.

עמרם מצנע: עזוב את הקולנוע.

<שמעון אלקבץ: זאת דווקא דוגמה טובה.

עמרם מצנע: הדוגמה היותר בסיסית היא הארגונים עצמם.

עמרם מצנע: העמותות נקרא להן, לא הארגונים.

<שמעון אלקבץ: העמותות עצמן נתמכות עשרות בשנים והן ימשיכו להיתמך וימשיכו לראות בהם גופים חשובים ומרכזיים.

עמרם מצנע: מאיזה תקציב?

<שמעון אלקבץ: התקציב הוא הגדרה שלא קשורה לחוק.

עמרם מצנע: אתה תיתן לכל אחד, תעשה מבחנים לכל אחד, וחוץ מזה צריך לתת לרשות.

<שמעון אלקבץ: כן.

<שמעון אלקבץ: זאת הכוונה.

<שמעון אלקבץ: הכוונה היא לתקצב את הרשות.

עמרם מצנע: אני מתנגד לזה.

<שמעון אלקבץ: אנחנו נחזור לשרה.

<הדס פרבר: אני בכל זאת רוצה לחדד.

<הדס פרבר: מאז החוק הזה קם, יש איזושהי תנועה לגבי השאלה מה הגוף הזה אמור לעשות.

<הדס פרבר: התפיסה המקורית הייתה לעשות גוף מחקרי דומה ליד בן-צבי, דומה לבית התפוצות.

<הדס פרבר: כלומר, גוף שעוסק במחקר, באיסוף המידע, בהנגשתו לציבור הרחב, עושה עבודה ברמה גבוהה של הכרות עם ההיסטוריה התרבותית של קהילות ישראל.

<הדס פרבר: הנושא של תמיכה הוסף לשם בשלב קצת יותר מאוחר מתוך הנחה שאולי באמת כדאי להכניס גם את הנושא הזה תחת קורת גג אחת.

<הדס פרבר: אני חייבת לומר שבהסתכלות בדיעבד, זה תפקיד שיכול לאכול את משאבי הרשות כי הוא תפקיד שכרוך בהרבה מאוד בירוקרטיה.

<הדס פרבר: זה תפקיד שבסופו של דבר עלול לבוא על חשבון התפקידים האחרים.

<הדס פרבר: אנחנו אומרים שאנחנו רוצים לחזור ולעשות שיפטינג למבנה המקורי.

<הדס פרבר: כלומר, זה גוף מחקר, מידע, איסוף, הנגשה לציבור הרחב.

<הדס פרבר: תפקיד הרשות הוא תפקיד אקטיבי, הוא תפקיד לעשות פעולות לקידום המורשת.

<הדס פרבר: התפקיד של התמיכה הוא תפקיד פסיבי כי רק מחלקים כסף ולא מעורבים בתכנים.

<הדס פרבר: את התפקיד הזה ימשיך לעשות המשרד.

<הדס פרבר: למשרד יש מבחני תמיכה, אנחנו כרגע בתהליך של כתיבת מבחני תמיכה חדשים, לתחום המורשת והוא עוסק במתן תמיכות למוסדות ציבור באופן שוטף, כמו שמנהל מינהל תרבות הזכיר, במשך הרבה מאוד שנים הוא עוסק בתמיכה בתחום המורשת ומבחינתנו זאת חלוקה הגיונית של התפקידים.

<שמעון אלקבץ: אנחנו גם רואים בזה יתרון כי תהיה מועצת על באמצעות רשות שתסתכל בראייה רוחבית על כל המורשות.

<שמעון אלקבץ: אם הם ירצו להוביל איזשהו מחקר שהוא אופייני ומאפיין את כל מורשות ישראל, הם יוכלו לעשות זאת ולא להתמקד אך ורק בעמותה כזאת ספציפית.

<שמעון אלקבץ: יש כאן עוד נחל שזורם.

עמרם מצנע: תבין, בסוף רשות כזאת, יש לה את הכוח ויש לה את ההנהגה על הגופים האחרים היותר קטנים שכל אחד יש לו מידע ספציפי, מתוקף זה שהוא גם מחלק את הכספים.

עמרם מצנע: זאת מערכת אחת שלמה.

עמרם מצנע: אני חושב שגם יותר הגיוני מאשר אתם תמשיכו להתעסק עם זה עם עשרות גופים כאלה.

<שמעון אלקבץ: החשיבות שאנחנו מייחסים לעמותות באה לידי ביטוי גם בעובדה שבמסגרת המועצה לתרבות, יש ועדת משנה, מדור מיוחד שמורכב מאנשי ציבור ומאנשים שבקיאים ומכירים.

עמרם מצנע: איזה מועצה?

<שמעון אלקבץ: המועצה לתרבות.

<שמעון אלקבץ: מועצת התרבות.

<שמעון אלקבץ: הרי אנחנו היום מחלקים את התמיכות לאותן עמותות שעניינן מורשת ישראל במחקר, אחרי שהמדור שמורכב מאותם אישי ציבור ומאותם גורמי מקצוע - - -

עמרם מצנע: אתה עושה כאן כפילות.

עמרם מצנע: יש לך כאן מועצה שמורכבת מאנשים שעוסקים במורשת ישראל.

<קריאה: יש לי רושם שיש כאן

<קריאה: מחטף.

<קריאה: הכול השתנה.

עמרם מצנע: אני אומר לכם שזאת נקודה מרכזית.

עמרם מצנע: אני לא מבין אותה.

עמרם מצנע: מי זה היזם הזה?

עמרם מצנע: אני מבין שהסתבכתם עם הסיפור.

עמרם מצנע: אנחנו באמת שאלנו על איזה בסיס תבוצע התמיכה.

עמרם מצנע: התמיכות צריכות להתבסס כמו שהמדינה מחלקת תמיכות.

עמרם מצנע: אותם כללים שקבעה החשבות רק לפני איזשהו זמן.

עמרם מצנע: הם יצטרכו לכתוב את הכללים האלה.

עמרם מצנע: זה משפט אחד שצריך להכניס כאן.

<קריאה: ה-טוטו.

<שמעון אלקבץ: ה-טוטו נותן תמיכות, אבל מורשות ישראל זה לא טוטו.

<יהודית סולל: אולי הבעיה היא שזה לא מוסדר כתמיכה בפרויקטים אלא תמיכה כללית.

עמרם מצנע: יש מועצה.

עמרם מצנע: מי שצריך לקבוע את הקריטריונים לחלוקת הכסף, זאת המועצה.

<יהודית סולל: בסדר, אבל התמיכה שתינתן על ידי המועצה לא תהיה תמיכה בשוטף של עמותה מסוימת.

עמרם מצנע: מה שהמועצה תחליט.

<יהודית סולל: אפשר להסדיר את זה כך ואולי אין בעיה.

<הדס פרבר: אז הגופים באמת נפגעים כי אצלנו הם מקבלים בשוטף.

<שמעון אלקבץ: על פעילות שוטפת.

עמרם מצנע: בואו נתקדם.

עמרם מצנע: זה יחייב אתכם לחזור לעשות שיעורי בית.

עמרם מצנע: אני חושב שזה מעקר.

עמרם מצנע: מקימים כאן מועצה שלא הייתה עד עכשיו, המועצה היא בת 21 חברים, רשמנו מי הנוכחים בה ולפי דעתי היא רצינית, היא סוברנית, היא מקצועית, היא מייצגת, כך שתשאירו לה את הדבר הזה.

עמרם מצנע: תורידו מכם מטלה.

<יהודית סולל: היא גם באה לעשות תיקון.

עמרם מצנע: נתקדם הלאה.

<עידו בן יצחק: סעיף 9 לא אושר וגם הוא בעצם נוגע באותה סוגיה.

<קריאה: סעיף 7 כבר אושר?

<עידו בן יצחק: כן.

<עידו בן יצחק: בסעיף 9 נמחק קביעת מבחנים לתמיכה במוסדות ציבור.

עמרם מצנע: זה צריך להכניס.

<עידו בן יצחק: זה חלק מאותו עניין.

<עידו בן יצחק: הסעיפים הבאים, 12 ו-13 נוגעים לפקיעה מהכהונה והעברה מכהונה והשעיה.

<עידו בן יצחק: עלו כאן שני נושאים.

<עידו בן יצחק: האחד, הנושא של הנבצרות שאנחנו משאירים אותו.

<יהודית סולל: יש לי הערה לסעיף 5.

עמרם מצנע: לא.

עמרם מצנע: תמשיך.

<עידו בן יצחק: נושא הנבצרות יישאר בסעיף 13 ולא יעבור לסעיף 12.

עמרם מצנע: תתחיל מהתחלה.

<עידו בן יצחק: סעיף 12 עוסק בפקיעה אוטומטית של כהונה וסעיף 13 עוסק בהעברה מכהונה אקטיבית בידי השר לפי שיקול דעתו של השר.

<עידו בן יצחק: עלתה הסוגיה של הנבצרות, האם זאת תהיה פקיעת כהונה אוטומטית או העברה מכהונה בידי השר.

עמרם מצנע: השאלה הייתה אם להעביר את סעיף 13(א)(1) למעלה.

<עידו בן יצחק: נכון.

עמרם מצנע: מה ההחלטה?

<עידו בן יצחק: אני מבין שגם אתה רצית להשאיר את זה כאן.

עמרם מצנע: אני חשבתי שצריך להשאיר את זה כאן.

עמרם מצנע: משאירים את זה כאן.

<עידו בן יצחק: פסקה (3) בסעיף 13.

<עידו בן יצחק: עלתה השאלה האם יש בה צורך או האם לכתוב משהו אחר במקומה.

<עידו בן יצחק: הנוסח המקורי שלה הוא: נתקיימו בו נסיבות הפוסלות אדם לפי דין מלכהן כחבר המועצה.

<עידו בן יצחק: עלו שתי שאלות כאשר האחת היא האם בכלל יש דין שפוסל אותו מלכהן כחבר המועצה, והשנייה, אם יש דין, הוא בהכרח פוסל אותו ואז לא צריך להשאיר את זה לשיקול דעת השר.

עמרם מצנע: אבל סעיף (3) לא מיותר?

עמרם מצנע: בסעיף 12 יש את הסיבות כמו הורשע בעבירה, התפטר וכולי.

עמרם מצנע: מה זה נסיבות הפוסלות שלא מצאו ביטוי בסעיף אחר?

<לירון נעים: פסקה (3) מוסיפה מעט מאוד על הדברים שכבר קיימים כאן.

<לירון נעים: יש עילות לפסילת כהונה של דירקטור בחוק החברות הממשלתיות ואני מניחה שכאשר כתבו את הפסקה הזאת כיוונו אליהן.

<לירון נעים: העילות שמתווספות שם ולא קיימות כאן הן שתי עילות.

<לירון נעים: האחת, כאשר נולד לאדם תוך כדי כהונתו ניגוד עניינים אינהרנטי בתפקיד אחר שהוא ממלא, והעילה השנייה היא מצב שבו הופך לפושט רגל או שהכשרות המשפטית שלו נפגעת, ואז מן הסתם הוא לא יכול למלא תפקיד של חבר מועצה.

<לירון נעים: זה כל מה שפסקה (3) מוסיפה.

<לירון נעים: היות וזה כבר כתוב כאן ויש בזה איזשהו הגיון, אני מציעה פשוט לתקן את הנוסח באופן הבא: "נתקיימו בו נסיבות הפוסלות אדם מלהיות דירקטור לפי סעיף 17(א) לחוק החברות הממשלתיות בשינויים המחויבים.

<לירון נעים: ".

<לירון נעים: הדלתא היא שני הדברים שאמרתי.

עמרם מצנע: לי הייתה חסרה כאן הפניה למשהו.

<לירון נעים: נכון.

<לירון נעים: זה באמת חסר כאן.

<קריאה: מה עם ניגוד אינטרסים?

עמרם מצנע: רגע.

<יהודית סולל: אני מצטערת, אבל בסעיף 7.

עמרם מצנע: אני מדבר עכשיו על סעיף 13.

<יהודית סולל: אבל קפצתם.

<קריאה: למה אתם קופצים?

עמרם מצנע: כי אנחנו אישרנו את הסעיף.

עמרם מצנע: אנחנו עכשיו מתקדמים.

עמרם מצנע: אני אתן לכם אחר כך להעיר הערות.

עמרם מצנע: עכשיו אני מדבר על סעיף 12 ו-13.

עמרם מצנע: יש ועדות שכאשר עוסקים בחקיקה, המוזמנים הם פסיביים וזה נושא של חברי הכנסת.

עמרם מצנע: אני אשמע אתכם.

<קריאה: גם כך אנחנו פסיביים.

<קריאה: קיבלנו את הדבר הזה רק עכשיו.

<קריאה: רצינו ללמוד אותו.

עמרם מצנע: אתם לא פסיביים.

עמרם מצנע: עד היום התקיימו שני דיונים ממצים שכל אחד יכול היה להתבטא.

עמרם מצנע: החקיקה עצמה היא אחר כך עניין שלנו עם היועצים המשפטים אבל אחרי כן אני אתן לכם לדבר.

עמרם מצנע: הערות לסעיף 12 ו-13.

<מאיר כחלון: אני רוצה לומר משהו לגבי סעיף 13.

<מאיר כחלון: אני אנסה להסביר לגבי מה שנקרא ניגוד אינטרסים.

<מאיר כחלון: אם אנחנו אמרנו שבמסגרת 21 אנשים תהיה נציגות של בית התפוצות ובית התפוצות הוא יחידה עצמאית אבל הוא יחידה שנתמכת על ידי משרד התרבות, אבל מצד שני בית התפוצות חבר גם כאן, יש כאן ניגוד אינטרסים.

<מאיר כחלון: מצד אחד הם חברים ומצד שני הם נתמכים.

<מאיר כחלון: איך זה מסתדר?

<לירון נעים: מצב כזה לא נתפס כניגוד אינטרסים.

<לירון נעים: מצב כזה כפי שאדוני תיאר, לא נתפס כניגוד אינטרסים במובן אליו אנחנו התכוונו כאן.

<לירון נעים: יש הרכב של המועצה, ההרכב הזה כולל בעלי אינטרסים שונים, החוק קובע אותו ולכן הוא לא בגדר ניגוד אינטרסים.

<לירון נעים: ניגוד העניינים עליו דיברתי, הוא ניגוד עניינים מסוג אחר שבו אדם, נציג ציבור או אדם אחר, ממלא תפקיד אחר מחוץ למועצה שיכול לייצר לו ניגוד אינטרסים אינהרנטי ותדיר לתפקידו במועצה.

<ז'נט גנגינה דלל: אבל גם כאן יש איזה ניגוד של כפילות.

<ז'נט גנגינה דלל: הוא יושב גם כאן ויושב גם כאן.

<לירון נעים: שוב, זאת לא כפילות.

<לירון נעים: זה לא ניגוד אינטרסים שאנחנו רוצים למנוע.

<לירון נעים: זאת הבניה של המועצה באופן שכולל בתוכה מספר בעלי אינטרסים שמשקפים עמדות שונות וזה בסדר.

<לירון נעים: לגבי ניגוד אינטרסים ספציפי שמתעורר אגב דיון ספציפי, בזה מטפל סעיף 19.

עמרם מצנע: נתקדם.

<עידו בן יצחק: אתה רוצה לאשר את התיקון.

עמרם מצנע: הוועדה מאשרת את התיקון בו ההפניה לסעיף הזה והזה.

<עידו בן יצחק: את שני הסעיפים, 12 ו-13.

עמרם מצנע: כן.

<עידו בן יצחק: הנושא הבא הוא בסעיף 17.

<עידו בן יצחק: כאן העלתה הוועדה שאלה לגבי אופן מינוי המנהל.

<עידו בן יצחק: משרד התרבות התבקש לבחון אפשרויות אחרות ולהציע אותן.

<עידו בן יצחק: עד הבוקר לא קיבלתי הצעה אחרת.

<הדס פרבר: הנוסח הזה מקובל עלינו.

<הדס פרבר: אני לא חושבת שהוא צריך שינוי.

<עידו בן יצחק: אבל הוועדה חשב שיש צורך.

עמרם מצנע: למה?

<עידו בן יצחק: הנושא שעלה בוועדה, עלה מצד הארגונים, שבעצם המנגנון שנוצר כאן הוא כזה שבו השר מביא מועמד והחשש שעלה הוא שהמועצה תהפוך לחותמת גומי של השר.

<עידו בן יצחק: לכן התבקש המשרד לבחון אפשרויות אחרות.

<הדס פרבר: בסופו של דבר רוב החוקים שמקימים מועצות, יש להם סעיף כזה, לפעמים זה באישור השר – אני מודה שבהמלצת השר, אני לא כל כך זוכרת דוגמאות דומות.

<הדס פרבר: ההנחיה של משרד המשפטים היא בכל מקרה לערוך ועדת איתור או איזשהו הליך בחירה.

עמרם מצנע: אני מציע להפוך את זה לאישור השר.

עמרם מצנע: כשאתה אומר המועצה בהמלצה, אפשר להבין את זה שהשר ממליץ ואז הוא יכול להמליץ על בן אדם אחד ורק עליו המועצה יכולה לדון, לקבל או לדחות.

עמרם מצנע: אני מציע שזה יהיה באישור השר.

<הדס פרבר: אני צריכה לתאם את זה עם השרה אבל אני חושבת שלא צריכה להיות בעיה עם זה.

עמרם מצנע: בסדר.

עמרם מצנע: אנחנו נאשר את זה כך שיהיה באישור השר, ואם יש לכם הסתייגויות, תגישו.

<עידו בן יצחק: לסעיף 20, סעיף התקציב שחלקו רלוונטי לסוגיית התמיכות ולכן נדלג עליו.

עמרם מצנע: הנושא שבתקציב משרד התרבות יהיה סעיף.

<עידו בן יצחק: תחום פעולה.

עמרם מצנע: תחום פעולה.

עמרם מצנע: תקנה.

עמרם מצנע: שיהיה שם רשום מה תקציב הרשות.

<עידו בן יצחק: את זה ביקשתם למחוק.

<הדס פרבר: אני מודה שלא ברור לי למה.

<הדס פרבר: צריך להחזיר את זה.

<לירון נעים: סוגיית התמיכות הייתה רלוונטית רק לסעיף קטן (ד) ולא ברור למה סעיף קטן (ג) מופיע כמחוק.

<לירון נעים: זאת כנראה טעות.

<מאיר כחלון: יש כאן שני תקציבים.

עמרם מצנע: לא.

עמרם מצנע: תקציב אחד.

<מאיר כחלון: לצד התקציב הכללי של משרד התרבות יופיע גם תקציב של הרשות.

עמרם מצנע: כן.

<מאיר כחלון: זאת אומרת, לא יילקח מהתקציב השוטף של משרד התרבות ויעבירו לרשות או ההפך.

עמרם מצנע: משרד התרבות מאשר פעם בשנה, באמצעות משרד האוצר, את תקציב המדינה.

עמרם מצנע: בתקציב המדינה, בספר תקציב המדינה יהיה כתוב תקנה לרשות.

<מאיר כחלון: ותהיה הפרדה.

עמרם מצנע: כן.

<אבי שמידט: אדוני, עוברים מסעיף לסעיף אבל אני רואה שמה שאני רוצה לומר קשור לסעיפים האלה והייתי מבקש להתייחס.

עמרם מצנע: אני אתן לך אחר כך.

עמרם מצנע: נסיים ונחזור לזה כי יש כאן עוד כאלה שרוצים להעיר.

<עידו בן יצחק: לגבי סעיף 20 יש שני שינויים, בהנחה שאנחנו מחזירים את סעיף קטן (ג) למקומו.

<עידו בן יצחק: בסעיף קטן (א), בהצעת החוק המקורית כתוב שהרשות היא זו שמכינה את הצעת התקציב וכאן מובהר שזה המנהל הוא זה שמכין את הצעת התקציב.

<עידו בן יצחק: בנוסף לשר ולשר האוצר, התקציב טעון גם את אישור המועצה.

עמרם מצנע: כן.

<עידו בן יצחק: דבר שני.

<עידו בן יצחק: נמחק סעיף קטן (ד) שהוא מלכתחילה עורר שאלות לגבי הצורך בו, שבעצם קובע שהרשות יכולה ממילא לקבל הכנסות נוספות לפי סעיף קטן (ב) אבל היא יכולה לקבל הכנסות נוספות מעבר לאומדן שנקבע בתקציב השנתי בהתאם להוראות שיקבע השר באישור שר האוצר והיא תהיה רשאית לשלם ולהתחייב מתוכם.

עמרם מצנע: לא הבנתי את הסעיף הזה.

<עידו בן יצחק: גם אנחנו לא הבנו אותו מלכתחילה ולכן הערנו את תשומת לב המשרד.

עמרם מצנע: אז הורידו אותו.

<עידו בן יצחק: כן.

עמרם מצנע: בסדר.

עמרם מצנע: אין לו משמעות.

<עידו בן יצחק: אתה רוצה לאשר את סעיף 20?

עמרם מצנע: כן.

עמרם מצנע: הצבענו.

עמרם מצנע: סעיף 20 מאושר.

עמרם מצנע: סעיף (ג) נשאר.

<עידו בן יצחק: לסעיף 22.

<עידו בן יצחק: ביקשת מהמשרד התרבות והספורט לבחון מחדש את סוגיית דמי ההשתתפות.

עמרם מצנע: כן.

עמרם מצנע: מה העליתם בחכתכם?

<שמעון אלקבץ: ככל שהשימוש במילה גמול הוא בעייתי, אנחנו לא מעניקים גמול, כמו שאמרתי גם בישיבה הקודמת.

<שמעון אלקבץ: מה שאנחנו עושים זה פשוט החזר הוצאות ויש חברי מועצה שמבחינתם הם מוכנים גם לוותר כך שהם חותמים על טופס.

עמרם מצנע: צריך לתקן את זה.

עמרם מצנע: אין גמול.

עמרם מצנע: רק החזר.

עמרם מצנע: הסעיף צריך להיות החזר הוצאות.

<שמעון אלקבץ: כמקובל.

<הדס פרבר: ברוב החוקים יש סעיף שמדבר על גמול כי בסופו של דבר אנחנו מדברים כאן בדרך כלל בפועל על סכומים מאוד קטנים.

<הדס פרבר: משרד האוצר לא מאשר יותר מאשר תגמול סטנדרטי לפי הוראות התק"ם.

עמרם מצנע: אני חושב שזה לא ראוי.

עמרם מצנע: מה זה כל החוקים?

עמרם מצנע: חברי מועצת עיר לא מקבלים גמול והם פעילים בטח יותר.

<הדס פרבר: אני יכולה לחשוב על מרכז זלמן שז"ר, המועצה הלאומית למחקר ופיתוח אזרחי.

<הדס פרבר: אלה גופים שאני מכירה.

<הדס פרבר: אני מנסה להיזכר.

<הדס פרבר: לדעתי גם במרכז למורשת אתיופיה יש סעיף כזה.

<הדס פרבר: מדובר כאן על 180 שקלים לשעה ולא מדובר כאן בגמול דירקטורים מדהים.

<הדס פרבר: בסופו של דבר אנשים מקדישים מזמנם.

<הדס פרבר: אלה סכומים לא גדולים.

<הדס פרבר: כמובן שהוועדה רשאית להחליט אחרת.

<מאיר כחלון: אנשים נלחמים כדי להיות במקום הזה ואחר כך יבקשו כסף?

<הדס פרבר: אנשים יכולים להיות במקום הזה ואחרי כן לא מגיעים לישיבות.

<מאיר כחלון: אז לא בוחרים אותם.

עמרם מצנע: מחליפים אותם.

עמרם מצנע: אני חושב שצריכות להיות רק הוצאות.

<קריאה: תמורת קבלות?

<הדס פרבר: החזר הוצאות הוא תמורת קבלות.

עמרם מצנע: הוצאות זה תמורת קבלות.

עמרם מצנע: ודאי.

<עידו בן יצחק: אתה רוצה לאשר את הסעיף עם החזר הוצאות בלבד?

עמרם מצנע: מקובל עליכם?

<הדס פרבר: כן.

עמרם מצנע: בסדר.

עמרם מצנע: מאושר.

<עידו בן יצחק: סעיף אחרון שעוד לא אושר מעבר לסעיף ההוא, הוא סעיף 27 של ביטול חוק המועצה להנצחת מורשת יהדות ספרד והמזרח.

עמרם מצנע: אני חושב שצריך לבטל.

<מאיר כחלון: אני לא חושב.

עמרם מצנע: למה?

<מאיר כחלון: הנשוא של יהדות ספרד, היא לא יהדות ספרד ורק הלדינו.

<מאיר כחלון: יהדות ספרד זה כל היהודים שבאו מארצות ערב.

<מאיר כחלון: אני יודע שזה דבר פורמלי אבל מאוד חשוב גם לרגש וגם לאפשרויות שיש כאן במדינה לתת שותפות.

<מאיר כחלון: ברגע שאתה אומר שאתה מוחק, אתה משאיר כי ברשות

<מאיר כחלון: כם אני רוצה לחזור בחזרה לסעיף הזה של ה-21 אנשים בנושא של בית התפוצות שאני עוד לא שלם אתו.

עמרם מצנע: אל תערב שמחה בשמחה.

<מאיר כחלון: לא.

<מאיר כחלון: אני רק אומר שאני רוצה לחזור לזה, אבל בעניין הזה אני חושב שהנושא של יהדות ספרד חשוב שהוא יופיע.

עמרם מצנע: למה?

עמרם מצנע: החוק הזה מבטל את כל העמותות האחרות, את החוקים האחרים לגבי קהילות אחרות.

עמרם מצנע: למה להשאיר את זה?

עמרם מצנע: איזה תוכן יהיה לזה?

עמרם מצנע: זה גם יתחרה לך עם הרשות הזאת.

עמרם מצנע: לשם מה אתה צריך את זה?

עמרם מצנע: כל הרעיון אחרי החוק הזה, שהוא מאגד את כל העדות ביחד.

עמרם מצנע: אם אתה משאיר לחלק איזשהו חוק, אתה מרוקן את זה מתוכן.

<ז'נט גנגינה דלל: אבל יהודי ספרד לא היו מאורגנים בכלל.

עמרם מצנע: בסדר, אתם גם יודעים שהמועצה הזאת היא פיקטיבית.

עמרם מצנע: אין לה משהו משמעותי.

עמרם מצנע: חוק המועצה להנצחת מורשת יהדות ספרד, היא לא פעלה.

<קריאה: היא עדיין לא קמה.

<קריאה: גם לא פעלה.

עמרם מצנע: לשם מה אנחנו צריכים את זה?

<ז'נט גנגינה דלל: גם השפה הערבית לא מוגדרת, גם אנחנו מבטלים את ספרד.

<מיכאל גלצר: בדיון הקודם, בהתחלה חשבו להוסיף לרשימה של הדברים שלא מתבטלים, החוקים שלא מתבטלים, את מרכז שז"ר ואת הספרייה הלאומית ואז הרשימה הייתה ארוכה והחלטתם לכתוב באופן כללי את הנוסח החדש.

<מיכאל גלצר: זה מקובל.

<מיכאל גלצר: אבל אולי כדאי להוסיף בהסבר החוק את הדוגמאות הללו של המוסדות היו רשומים כמו יד בן-צבי, בית התפוצות או המועצה הישראלית.

עמרם מצנע: להוסיף אותם למה?

עמרם מצנע: לכל אחד מהם יש חוק משלו.

<ז'נט גנגינה דלל: לא, לא לכולם יש חוק משלו.

עמרם מצנע: למי שיש אנחנו מבטלים אותו.

עמרם מצנע: למי שאין, אין צורך להזכיר אותו.

<מיכאל גלצר: אין צורך.

<ז'נט גנגינה דלל: אבל ביטלתם גם את המבחנים השוויוניים.

<ז'נט גנגינה דלל: אז מה עשינו כאן?

עמרם מצנע: מי ביטל את המבחנים השוויוניים?

<ז'נט גנגינה דלל: הם.

<ז'נט גנגינה דלל: הם מחקו.

<ז'נט גנגינה דלל: לא קיבלנו את זה אלא רק עכשיו והרבה דברים נמחקו.

עמרם מצנע: לא מחקו שום דבר.

<ז'נט גנגינה דלל: המבחנים השוויוניים, אין להם.

<ז'נט גנגינה דלל: אמרו לחוקק אותם, לנסח אותם, אבל בסוף מחקו אותם.

<ז'נט גנגינה דלל: איפה המבחנים השוויוניים?

עמרם מצנע: את טועה.

עמרם מצנע: המועצה צריכה להחליט.

עמרם מצנע: שוב, בהנחה שהתמיכות כן תישארנה כאן, המועצה היא המחליטה על איך מחלקים את התמיכות בצורה שוויונית.

<עידו בן יצחק: אתה רוצה להצביע על סעיף 27?

<עידו בן יצחק: על ביטול חוק המועצה להנצחת מורשת יהדות ספרד והמזרח?

עמרם מצנע: כן.

עמרם מצנע: מאשרים את סעיף 27.

עמרם מצנע: מי רצה להתייחס?

<יהודית סולל: בדיון הקודם בסעיף 7(5), עשרה נציגי ציבור בעלי רקע וניסיון המעורים וכולי.

<יהודית סולל: במקום או בעלי ניסיון או הכשרה ניהולית, אני חשבתי שאמרנו שזה כולל בעלי ניסיון.

<יהודית סולל: שיהיו גם כמה אנשים שיודעים לנהל ולא רק נציגי מורשות.

<יהודית סולל: זה מאוד חשוב.

<עידו בן יצחק: הנוסח הוא כמו שהוחלט בוועדה, שעשרה יכולים להיות כאלה ויכולים להיות כאלה.

עמרם מצנע: כתוב עשרה נציגי ציבור בעלי ניסיון המעורים בתחום המורשת במדינת ישראל או בעלי ניסיון או הכשרה ניהולית.

עמרם מצנע: אנחנו התנגדנו לאפשרות לומר מה שנדמה לי את או מישהו אחר רצה, לומר שניים שהם בעלי.

<יהודית סולל: לא מספר, אבל שיהיו במועצה.

עמרם מצנע: כתוב, או בעלי ניסיון או הכשרה ניהולית.

<יהודית סולל: כאן יש אפשרות לא לבחור כאלה.

עמרם מצנע: נכון.

עמרם מצנע: בסדר.

עמרם מצנע: זה נשאר כמו שזה.

<מאיר כחלון: אני רוצה לחזור לסעיף 7(6).

עמרם מצנע: ההערה שלך נשמעה.

עמרם מצנע: אנחנו חושבים שנציג בית התפוצות צריך להיות.

עמרם מצנע: גם אני חושב שאין ניגוד אינטרסים וגם הייעוץ המשפטי חושב כך.

עמרם מצנע: אין שום סיבה שהם לא יהיו במועצה הזאת.

<מאיר כחלון: אני רוצה לשאול את כבודו מה זה בית התפוצות.

עמרם מצנע: אתה עושה לי מבחן?

<מאיר כחלון: לא.

<מאיר כחלון: אם אנחנו יודעים מה זה בית התפוצות.

עמרם מצנע: בית תפוצות, כל תפוצות ישראל.

<מאיר כחלון: יופי.

<מאיר כחלון: אני שמח לשמוע את המילה הזאת.

<מאיר כחלון: כל תפוצות ישראל.

<מאיר כחלון: אני אומר לך שבית התפוצות לא מייצג את תפוצות ישראל.

עמרם מצנע: נעשה דיון מיוחד על בית התפוצות.

<מאיר כחלון: זה חלק מהבעיה שוועדת החינוך צריכה לתת עליה את הדעת.

עמרם מצנע: נעשה דיון מיוחד על בית התפוצות, אם אתה רוצה.

<ז'נט גנגינה דלל: לא, אפשר גם לבטל את המינוי הזה של נציג בית התפוצות.

עמרם מצנע: אני עכשיו מדבר אתו.

עמרם מצנע: הוא לא צריך עזרה.

עמרם מצנע: אני אומר לך עוד פעם.

עמרם מצנע: אם בית התפוצות לא ממלא את תפקידו, צריך להתערב בזה אבל בית התפוצות הוא חלק.

עמרם מצנע: מה מפריע לך?

עמרם מצנע: הוא אחד מתוך 21.

<מאיר כחלון: מפריע לי רק דבר אחד ואני רוצה שנשים לב.

<מאיר כחלון: אנחנו היום בני 66.

<מאיר כחלון: מדינת ישראל בת 66 ובעזרת השם נעשה עוד הרבה מאוד שנים, אלפי שנים.

<מאיר כחלון: בית התפוצות, עת נבנה, השם שלו תפוצות.

<מאיר כחלון: אני הלכתי בהרגשה, ואחרים הלכו בהרגשה, שהוא בעצם מהווה את כל בית התפוצות אבל הוא לא בית התפוצות.

<מאיר כחלון: אנחנו יכולים לראות את זה היום.

<מאיר כחלון: בית התפוצות היום הולך לשינויים, לשיפורים, לדברים יפים מאוד.

<מאיר כחלון: יש ועדת היגוי משותפת?

<מאיר כחלון: איפה שותפות יתר התפוצות?

<מאיר כחלון: תפוצה אחת מנהלת את העניין והיא קובעת מה טוב ומה לא טוב.

<מאיר כחלון: זה קשור לבית הזה כשאנחנו אומרים רשות לאומית.

<מאיר כחלון: אם אנחנו אומרים רשות לאומית לעדות ישראל תחת משרד התרבות - - -

עמרם מצנע: אבל ההערה שלך נוגעת לשאלה איך מתנהל בית התפוצות ולא איך מתנהלת הרשות.

<מאיר כחלון: אבל הוא יהיה נציג.

עמרם מצנע: כן, הוא יהיה נציג.

<מאיר כחלון: אז יש לו קול שהוא יכול להגיד כן ויכול להגיד לא.

עמרם מצנע: בתוך ה-21 יש לו קול.

<מאיר כחלון: אני אומר שיש ניגודי אינטרסים בין התפקיד שלו לבין התפקיד במועצה.

עמרם מצנע: אנחנו לא מקבלים את זה.

<מאיר כחלון: למה לא הספרייה הלאומית?

<מאיר כחלון: למה לא כולם בפנים?

עמרם מצנע: הם בפנים.

עמרם מצנע: אם יש לך טענה על בית התפוצות, מה מטרתו ואיך הוא מתנהל, זה סיפור אחר.

<מאיר כחלון: לא, הטענה היא בקשר לכפילויות.

עמרם מצנע: לא.

עמרם מצנע: כפילויות אין כאן.

<אבי שמידט: אני מקול ישראל ומופקד על רשת שנקראת רשת מורשת שקשורה קשר הדוק מאוד לחוק הזה.

<אבי שמידט: פעם ראשונה אני כאן בוועדה.

<אבי שמידט: ייצגו אותנו כאן המנהלים שלנו.

<אבי שמידט: אני רק רוצה לומר לגבי החוק, אם יורשה לי, וזה יהיה במשפט אחד.

<אבי שמידט: אני חושב שהחוק הזה חשוב מאוד וחבל שהוא לא חוקק מזמן.

<אבי שמידט: אני, ואני עומד מול כל הגופים שנמצאים סביב השולחן, לא מעט כדי לתעד ולשמר ולקחת את מה שהם עושים וגם להביא אותו לידיעת הציבור, מוצא את עצמי לא פעם מבולבל בין שלל הגופים, הארגונים, ארגוני הגג וגורמים למיניהם אתם אנחנו צריכים להתמודד ולעבוד מולם.

<אבי שמידט: עם זאת, אני חושב שקול ישראל על שמונה רשתותיו עושה היום עבודה מאוד מאוד גדולה וחשובה בנושא של השימור של כל מורשת היהודית ואני חושב שיש מקום לעשות שני דברים.

<אבי שמידט: האחד, קודם כל להסדיר בחוק, אולי באמצעות המועצה, לאפשר למועצה להסדיר כללים אחידים לכל הנושא הזה של השימור, התיעוד והקטלוג.

<אבי שמידט: אנחנו עובדים מול הרבה גופים וגורמים ואנחנו לא מוצאים ידיים ורגליים.

<אבי שמידט: קול ישראל שלמרות מה שמקובל לחשוב עליו, על רשות השידור, עובד בצורה מאוד סדורה ומסודרת, בעיקר מה שנעשה בשנים עברו בכל הנושא הזה, והיום הגופים השונים שהרשות הזאת הולכת לעגן בתוכה, הם לא מקטלגים, לא משמרים, לא מנגישים ולא עושים שום דבר בצורה אחידה.

<אבי שמידט: זה גורם לבלבול ענק.

<אבי שמידט: זה גורם לחוסר יכולת לעבוד מול הגורמים השונים וזה גורם לצורך בהתאמה דיגיטלית והתאמות נוספות כי כשאתה עובד מול כל הגורמים האלה, הם לא קיבלו במסגרת החוק הזה שמנסה להציל מצב עגום אליו הגענו והוא תופס אותו אולי בדקה התשעים.

<אבי שמידט: היום אמצעי התיעוד והשימור כבר נמצאים אצל כל אחד בידיים.

<אבי שמידט: אנחנו לא צריכים כבר אמצעי תיעוד ושימור כלליים וזה הופך להיות הרבה יותר רדוד והרבה פחות מעמיק.

<אבי שמידט: אנחנו צריכים את ההסדרה של הדברים האלה, אבל אני חושב שאם לא נתפוס את השור בקרניו ונעמיד כאן כללים מדויקים ומוסדרים, או לפחות ניתן כלים בידי המועצה הזאת שהולכת לקום לעשות את הדברים האלה, אנחנו נגיע למצב שבעל המאה – אני מבין שהוא הולך לחלק כאן גם כסף ותקציבים – לא יהיה אפילו בעל הדעה והוא לא יוכל לדרוש דברים כגוף משדר שרוצה להביא את הדברים החוצה כי בסופו של דבר כל מה שכתוב כאן, המטרה היא לא לשמור אותו במרתפים רק לדורות הבאים אלא לעשות עם זה משהו גם לדור שלנו וגם הדור שלנו צריך הרבה מורשת.

<אבי שמידט: אני חושב שיש הזדמנות לעשות את הדבר הזה.

עמרם מצנע: הנקודה הובנה.

עמרם מצנע: החוק בהחלט נותן את מלוא היכולת לגוף הזה לעסוק בזה.

<אבי שמידט: כבודו יכול להראות לי את הסעיף המדויק שמאפשר את זה?

עמרם מצנע: בוודאי.

עמרם מצנע: הרשות תקדם שיתוף פעולה בין גורמים העוסקים בתחום מורשת של עדות ישראל.

<אבי שמידט: אם תמחל לי, אני עדיין חושב שזה לא מספיק.

<אבי שמידט: כאן מדובר על אוטוריטה שתבוא מלמעלה ותגיד שכך משמרים וכך מתעדים ומנגישים.

עמרם מצנע: אוטוריטה לא קובעים בחוק.

עמרם מצנע: אוטוריטה מקבלים על ידי גוף של 21 חברים.

עמרם מצנע: יש עוד משהו?

<אבי שמידט: הייתי מבקש שקול ישראל יבוא לידי ביטוי בנציגות במועצה הזאת.

<אבי שמידט: אני חושב שיש לנו הרבה מאוד מאוד מה לתרום.

<אבי שמידט: אני חושב שיש שם את האנשים בעלי הניסיון הרב ביותר.

עמרם מצנע: קול ישראל בעוד כמה חודשים הולך להתבטל.

<אבי שמידט: יש משדר ציבורי חדש.

<אבי שמידט: השידור הציבורי באשר הוא.

<אבי שמידט: מדובר באנשים שאני חושב שיכולים לתרום לכל הגופים האלה.

עמרם מצנע: לא נכניס אותו פנימה.

עמרם מצנע: מה עוד?

<אבי שמידט: זה הכול.

<אבי שמידט: תודה.

<ז'נט גנגינה דלל: ההערה שלי היא לגבי המהלכים המתקנים.

<ז'נט גנגינה דלל: אני לא רואה כאן הגנה על המורשת שבית התפוצות בעצם לא ייצג אותה ולא עשה את העבודה כשמו, כלל ישראל.

<ז'נט גנגינה דלל: עדיין אני לא רואה הגנה על לשמר.

<ז'נט גנגינה דלל: למשל השפה הערבית-היהודית.

<ז'נט גנגינה דלל: הרי היהודים היו במזרח התיכון לפני האיסלם.

עמרם מצנע: אבל אף אחד לא מפריע למועצה לשמר ולחקור.

<ז'נט גנגינה דלל: כי כאן יש אזכור של השפה לדינו.

עמרם מצנע: לא.

עמרם מצנע: על הלדינו אין אזכור.

עמרם מצנע: את הלדינו והיידיש הוצאנו מהחוק.

<ז'נט גנגינה דלל: אבל הם מוזכרים.

עמרם מצנע: הוצאנו אותם מהחוק.

עמרם מצנע: החוקים שלהם ממשיכים להתקיים.

עמרם מצנע: השפה הערבית-היהודית כפי שהיא נקראת, היא יכולה להיות נחקרת ומיושמת בכל מה שקשור.

עמרם מצנע: זאת המועצה הזאת.

עמרם מצנע: אנחנו לא הולכים לתת לשפה היהודית-ערבית שהיא לא שפה חיה מעמד כמו ללדינו והיידיש שהשתכנענו שהן באמת שפות קיימות, יוצרות, מייצרות ולכן הן מקבלות מעמד נפרד.

עמרם מצנע: השפה הערבית-היהודית, אין לה חיים משלה אבל לחקור אותה, לאסוף חומר עליה, לכתוב עליה, בבקשה.

<ז'נט גנגינה דלל: אין לה חיים בגלל הדמיון לשפת האויב.

עמרם מצנע: האויב, זה סיפור אחר.

<דינה בראון: אני חוזרת להערה שלי בתחילת הדיון.

<דינה בראון: לא כל כך הבנתי את ההתנגדות?

<עידו בן יצחק: זאת לא התנגדות אלא זה באמת עניין ניסוחי שאני יכול לפתור אותו אתך אחרי הדיון.

<דינה בראון: בוא נפתור את זה.

<דינה בראון: אני לא כל כך הבנתי את ההתנגדות.

<עידו בן יצחק: זאת באמת לא סוגיה שרלוונטית לוועדה.

<עידו בן יצחק: זאת סוגיה של ניסוח.

<עידו בן יצחק: איך כותבים הגדרות, זה עניין טכני.

עמרם מצנע: זה עניין טכני של ניסוח חוקים.

עמרם מצנע: לא מכניסים בהגדרה דבר שהוא קיים.

<דינה בראון: ההפך.

<דינה בראון: אם תסתכל בהגדרות, יש כאן בית התפוצות כמשמעותו בחוק.

<עידו בן יצחק: אחרי הישיבה אני אקח אותך לסיור במחלקת נוסח החוק אצלנו ונסביר לך הכול.

<עידו בן יצחק: אם נמצא שיש צורך, נכניס.

<עידו בן יצחק: לי נאמר שאין צורך, אז לא הכנסתי.

<דינה בראון: לא ברור לי הנושא הזה.

<עידו בן יצחק: זה לא איזשהו סמל סטטוס, זה שמופיע בהגדרה.

<עידו בן יצחק: ההגדרה היא לא סמל סטטוס.

<עידו בן יצחק: ההגדרה היא כלי טכני לשימוש בחוק.

<עידו בן יצחק: אם יש צורך, מכניסים הגדרה.

<עידו בן יצחק: אם אין צורך, לא מכניסים הגדרה.

<דינה בראון: מי קובע את הצורך?

<קריאה: מה הצורך בבית התפוצות ויד בן-צבי?

<עידו בן יצחק: אני באמת לא חושב שזה המקום לדון בזה.

עמרם מצנע: מה שהיא אומרת, תבדוק את זה.

עמרם מצנע: אם יש מקום, אנחנו נוסיף את זה.

<יצחק לודן: אני חושש מאוד שעם כל הכבוד לישיבות האלה ששללו את ביטול היידיש והלדינו וכל החוקים האלה, אבל יש סכנה אחרת.

<יצחק לודן: עוד לפני כן, כשאנחנו היינו פונים לעיריות לשם קבלת תמיכה כלשהי במוסדות תרבות היידיש, לא פעם הפנו אותנו לרשות.

<יצחק לודן: עכשיו יש סכנה שאם אנחנו נפנה לרשויות האלה, למוסדות האלה המוניציפאליות או האחרים, הם יפנו אותנו לחוק הרשות ויתעלמו מאתנו כי יש חוק כללי.

עמרם מצנע: אדוני, זאת הייתה בקשה שלכם, של מי שעוסק בזה, להחריג אותו מהחוק הזה.

<יהודית סולל: בשם הרשות של היידיש, אני אומרת שאין את הסכנה הזאת במידה שיש אפשרות לעשות שיתופי פעולה עם העיריות או עם מועצות מקומיות.

<יהודית סולל: אני חושבת שתהיה אפשרות כזאת.

עמרם מצנע: אם רשות מקומית לא רוצה לתת לזה כסף, אל תדאג, היא תמצא מספיק סיבות.

<יהודית סולל: אם רוצים, שיתוף פעולה אפשרי.

<יהודית סולל: זה לא צריך להיות בצורת תמיכה אלא יש כל מיני צורות אחרות.

<יהודית סולל: אפשר להסתדר.

עמרם מצנע: הדס, מה שחסר לנו זה הסיפור הזה של התמיכה.

עמרם מצנע: תחשבו על זה פעם נוספת.

עמרם מצנע: אני חושב שבצדק הכנסתם את זה, אולי קצת נבהלתם אבל בצדק הכנסתם את זה פנימה ואני לא חושב שנכון יהיה להוציא את זה.

עמרם מצנע: אנחנו לא נעשה יותר דיונים אלא מקסימום אני איידע את חברי הוועדה או רק את הוועדה כדי לאשר את זה סופית.

<קריאה: חבר הכנסת שמעון אוחיון ביקש לא לאשר היום.

עמרם מצנע: כן, אבל בשביל זה אני לא צריך את כולכם.

עמרם מצנע: מה שלא תהיה התשובה, אנחנו נעשה את זה יחד אתו עם חברי הוועדה האחרים שירצו לבוא ולהשתתף.

<רמי אלגרבלי: נציג משרד החינוך.

<רמי אלגרבלי: שלוש הערות קצרות.

<רמי אלגרבלי: משרד החינוך מופיע בטיוטות הקודמות, גם בנציגות המועצה וגם בהקשרים אחרים.

<רמי אלגרבלי: אני חושב שכן חשוב שזה יופיע.

עמרם מצנע: באיזה הקשר?

<רמי אלגרבלי: כאשר מדובר על שימור המורשת.

עמרם מצנע: איפה בחוק?

עמרם מצנע: אנחנו עוסקים בחוק.

<הדס פרבר: זה לא הופיע.

<רמי אלגרבלי: היה נציג משרד החינוך במועצה.

עמרם מצנע: אין כאן נציגי ממשלה.

<רמי אלגרבלי: ראיתי בטיוטות הקודמות.

<הדס פרבר: לא.

<הדס פרבר: לא היה נציג של משרד החינוך.

<רמי אלגרבלי: הערה שנייה.

<רמי אלגרבלי: לסעיף 4(3), הכרות עם יוצרים מעדות ישראל שיצרו ויוצרים את יצירותיהם בישראל ובתפוצות.

<רמי אלגרבלי: זה לטעמי סעיף רחב ואני מציע שתשקלו שוב את הניסוח.

<רמי אלגרבלי: זה בעצם כולל כל יוצר בעולם ובישראל.

<רמי אלגרבלי: מאוד קשה יהיה לתקצב את כל היוצרים בעולם.

עמרם מצנע: אף אחד לא אמר שצריך לתקצב את כולם.

עמרם מצנע: המועצה סוברנית להחליט את מי היא מתקצבת.

<רמי אלגרבלי: אפשר היה לצמצם את זה.

<רמי אלגרבלי: הערה אחרונה.

<רמי אלגרבלי: מדובר כאן על תשלום לחברי המועצה.

<רמי אלגרבלי: במשרד החינוך מקובל שמשלמים לחברי ועדות שונות ואני חושב שזה נכון לשלם להם.

<רמי אלגרבלי: אדם שמגיע לשלוש-ארבע שעות לפעמים ממרחק, מקבל 180 שקלים לשעה, זה יוצר איזושהי מחויבות ויש פתגם שאומר שרפואה שהיא בחינם, היא שווה חינם והתוצאה היא לא טובה.

<רמי אלגרבלי: לכן אני כן ממליץ לשלם לאותם אנשים.

עמרם מצנע: תודה.

עמרם מצנע: חברים, החוק הזה מבחינתנו סגור למעט הנקודה הזאת שאנחנו צריכים לברר אותה.

עמרם מצנע: אני חושב שהחוק הזה הוא חוק טוב.

עמרם מצנע: כמו כל חוק הוא לא פותר את כל הבעיות ואת כל האפשרויות אבל הוא חוק טוב, הוא חוק שבהחלט יאפשר פעילות מגוונת, שוויונית, נכונה לגבי כל עדות ישראל והמבחן שלו יהיה כמובן במימוש שלו.

עמרם מצנע: גם אם תהיינה תקלות בעתיד, חוקים אפשר לתקן.

עמרם מצנע: זאת לא תורה מסיני.

עמרם מצנע: דנו בעניין ואני חושב שנשמעו כל הדעות וכל האפשרויות.

עמרם מצנע: זה הדיון השלישי שאנחנו מקיימים.

עמרם מצנע: גם מי שלא מלוא בקשתו מולאה כאן, בסוף החוק מבטא הסכמה רחבה ואני חושב שראוי מאוד שהוא יהיה בספר החוקים.

עמרם מצנע: כפי שאמרתי, המשך התהליך יהיה שאנחנו נקבל את עמדת משרד התרבות לגבי הסוגיה האחרונה שהעלינו ונקבל אותה בתוך מספר ימים.

עמרם מצנע: אנחנו רוצים להעביר את זה בקריאה שנייה ושלישית בכינוס הזה, הדס, שבוע.

עמרם מצנע: עד יום ראשון בשבוע הבא.

עמרם מצנע: אנחנו נעשה מפגש של הוועדה בלבד כדי לאשר את הנקודות האלה ונריץ את החוק הזה לקריאה שנייה ושלישית במליאה.

עמרם מצנע: תודה רבה לכם.